Ονυχοκύρτωση

Ονυχοκύρτωσις (αγγλ. Onychocyrtosis), ή Κυρτονυχία (αγγλ. Clubnail) είναι μια συνήθης παραμόρφωση των νυχιών, ιδιοπαθής ή συνηθέστερα επίκτητη δευτεροπαθής, όπου το σχήμα του κεράτινου δίσκου των νυχιών υπερκυρτώνεται αμφοτερόπλευρα, με αποτέλεσμα να έχει το σχήμα ανεστραμμένου U και τα ελεύθερα χείλη του νυχιού να εισέρχονται κάθετα εισφρύοντας στο δέρμα των παρωνυχίδων, προκαλώντας έτσι δευτεροπαθείς μικροβιακές και μυκητιασικές λοιμώξεις, οι οποίες καταστρέφουν σταδιακά την μήτρα του όνυχος

Αιτιολογία 
Η αιτιολογία της Ονυχοκύρτωσης δεν έχει μελετηθεί μέχρι τώρα. Η συντριπτική πλειοψηφία των περιστατικών είναι όψιμες μορφές της τρίτης ηλικίας. Συνεπώς χωρίζουμε τα αίτια της Ονυχοκύρτωσης σε Ιδιοπαθή πρωτογενή, όπου εμπλέκεται ο γονιδιακός παράγων (DNA) και στα δευτεροπαθή αίτια όψιμης Ονυχοκύρτωσης. Ετσι έχουμε τον εξής πίνακα ταξινόμησης αιτίων:
 Ιδιοπαθής πρωτοπαθής Ονυχοκύρτωσις (νεανική ηλικία, γενετικά αίτια)
 Δευτεροπαθής όψιμος Ονυχοκύρτωσις (μέση και τρίτη ηλικία):
 Εκφυλιστικής αιτιολογίας υπερκύρτωση του τόξου του όνυχος (λόγω ηλικίας)
 Μεταβολικής αιτιολογίας υπερκύρτωση του τόξου του όνυχος (επί νοσημάτων κολλαγόνου, όπως λειχήν, ψωρίασις, R.A., κλπ)
 Μικροβιακής και μυκητιασικής για τον μύκητα των νυχιών και μεθόδων θεραπείας. 
 Παραμόρφωση του οστού της τελικής φάλαγγος του δακτύλου

Κλινική εικόνα 
Οι ασθενείς με Ονυχοκύρτωση είναι κατά κανόνα γυναίκες τρίτης ηλικίας, σε άνδρες η νόσος είναι πιο σπάνια. Το νύχι του μεγάλου δακτύλου των ποδιών είναι υπέρκυρτο αμφοτερόπλευρα, και δείχνει να εγκλωβίζει τον πολφό του δακτύλου «σαν δαγκάνα» ή φαίνεται «σαν τρομπέτα». Η μήτρα του νυχιού δείχνει πεπαχυσμένη με χρώμα γκρι, άσπρο και σε ένα τμήμα του ο κεράτινος δίσκος είναι αποκολλημένος από την μήτρα. Φλεγμονές επώδυνες του παρωνυχίου δεν είναι σπάνιες. Δηλαδή η Ονυχοκύρτωσις μπορεί να εκδηλωθεί και ως δήθεν Ονυχοκρύπτωσις ή Είσφρυσις Όνυχος.

Διαφορική Διάγνωση 
Η Ονυχοκύρτωσις ως πάθηση μοιάζει κάπως με την Ονυχοκρύπτωση ή Είσφρυση Όνυχος (Onychocryptosis, Ingrown Toeneil), με τις διαφορές ότι στην Ονυχοκρύπτωση δεν έχει λανθασμένο σχήμα ο κεράτινος δίσκος – είναι φυσιολογικός- απλώς λόγω της φλεγμονής του παρωνυχίου, δημιουργείται κοκκκίωμα το οποίο υπερκαλύπτει το νύχι, συνήθως ετερόπλευρα, δίνοντας την ψεύτικη εντύπωση ότι δήθεν «το νύχι μπαίνει μέσα στο κρέας». Αντιθέτως, στην Ονυχοκύρτωση, είναι τόσο κυρτό το νύχι που πράγματι φαίνεται να «μπαίνει βαθιά μέσα στο κρέας» ακόμα και αν δεν υπάρχει παρωνυχία με κοκκίωμα (Granulona)

Συντηρητική Θεραπεία 
Εφόσον η Ονυχοκύρτωσις δεν έχει δημιουργήσει επιπλοκές μολύνσεων, και δεν πονάει, αποτελεί καθαρά αισθητικό θέμα, και δεν χρειάζεται απαραίτητα θεραπεία. Εξ άλλου, η συντηρητική θεραπεία της Ονυχοκυρτώσεως με τοπικά μέτρα καθαριότητας, αντιβιοτικά, μυκητοκτόνα, κλπ, μάλλον  είναι χαμένος χρόνος, δεν έχει κανένα αποτέλεσμα στην υπερκύρτωση του όνυχος. Τελευταία, Γερμανική εταιρεία παρουσίασε ένα Ενεργό Αυτοκόλλητο Συνδετήρα, με το εμπορικό όνομα Podofix (R), που υπόσχεται με την εφαρμογή του την αναστροφή της υπερκύρτωσης του όνυχος. Η εφεύρεση πιθανόν να φανεί αποτελεσματική σε ελαφρές περιπτώσεις ονυχοκύρτωσης

Χειρουργική θεραπεία 
Ιδεώδης σκοπός της χειρουργικής θεραπείας της Ονυχοκυρτώσεως θα ήταν μιά μόνιμη λύση του προβλήματος των μολύνσεων, λόγω της κύρτωσης του όνυχος, αλλά και μιά μόνιμη διόρθωση αυτής της υπερκυρτότητας του όνυχος. Ο χειρουργός μπορεί να επιλέξει μία εκ των ακολούθων λύσεων:
 (α) Μέθοδος Vandenbos (1959) + Αφαίρεση κεράτινου Δίσκου: Λύνει το πρόβλημα των μολύνσεων, αλλά έχει αμφίβολα αποτελέσματα ως προς την γέννηση φυσιολογικού νυχιού .
 (β) Μέθοδος Ριζικής Ονυχεκτομής μετά της Μήτρας (Permanent Total Nail Removal): Μέθοδος Zadik, Μέθοδος Fowler, μέθοδος Whitney, Μέθοδος Terminal Syme, Μέθοδος Lapidus. Η μέθοδος Syme είναι η πλέον αποτελεσματική.
 (γ) Η μέθοδος της Πλάγιας Ονυχοπλαστικής (Wedge Resection) απεδείχθη αναποτελεσματική και δεν συνιστάται στην Ονυχοκύρτωση.

Παραπομπές 

Δερματικές ασθένειες